Številka: 02402-2/2014/5

Datum: 8. 5. 2014

Na podlagi 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13 in 47/13 – ZDU-1G) je Vlada Republike Slovenije na 57. redni seji dne 8. 5. 2014 pod točko 1.3 sprejela naslednji

S K L E P :

1. Vlada Republike Slovenije se je seznanila s Poročilom o aktivnostih delovne skupine v zvezi z reševanjem konkretnih primerov problematike podizvajalcev, katerega priloga so Strokovna izhodišča za učinkovito in gospodarno vodenje in izvajanje investicij v javnem sektorju.
2. Vlada Republike Slovenije posreduje Strokovna izhodišča za učinkovito in gospodarno vodenje in izvajanje investicij v javnem sektorju, kot delovni pripomoček, vsem ministrstvom, organom v sestavi ministrstev in vladnim službam, dodatno pa Ministrstvu za finance nalaga, da jih objavi na svoji spletni strani.

PRILOGA:

– Strokovna izhodišča za učinkovito in gospodarno vodenje in izvajanje investicij v javnem sektorju

Tanja ŠARABON

GENERALNA SEKRETARKA

PREJMEJO:

– Gospodarska zbornica Slovenije, Dimičeva ulica 13, 1504 Ljubljana

* Državno pravobranilstvo Republike Slovenije
* ministrstva
* organi v sestavi ministrstev
* vladne službe

**strokovna izhodišča za učinkovito in gospodarno vodenje in izvajanje investicij v javnem sektorju**

|  |  |
| --- | --- |
| **Izhodišča** | **Ukrepi** |
| 1. Popolna in vsebinsko nepomanjkljiva investicijska dokumentacija | * Zagotoviti kakovostno projektno dokumentacijo, ki investitorju omogoča pridobitev zanesljive ocenjene vrednosti investicije, izvajalcu gradnje pa jasno sliko vsebine projekta. Investitor – javni naročnik, ki nima lastnih ustreznih usposobljenih kadrov, naj za pripravo razpisne dokumentacije in vrednotenje ponudb najame usposobljene strokovnjake. * Obveznost naročnika je zagotoviti tako kakovostno investicijsko in projektno dokumentacijo (IDP, PDG, PZI,..), da pri izvedbi projekta ne bo za več kot 5 % odstopanj. |
| 1. Zagotovitev finančnih sredstev za celotno investicijo pred začetkom izvajanja projekta | * Financiranje investicije mora biti projektno oziroma se izvajati po situacijah ali ključnih mejnikih projekta. * S strani investitorja se izvajajo obvezna neposredna plačila podizvajalcem, pri čemer se upoštevajo dejansko opravljena dela, ki morajo biti s strani glavnega izvajalca predhodno potrjena. |
| 1. Uporaba merila »ekonomsko najugodnejša ponudba« | * V postopku javnega naročanja mora naročnik uporabiti kriterije kakovosti, in sicer bodisi kot pogoj oziroma tehnično specifikacijo bodisi kot merilo za izbor. * Javnega naročila intelektualnih storitev naročnik praviloma ne odda na podlagi merila »najnižja cena«, temveč na podlagi merila »ekonomsko najugodnejša ponudba«, pri čemer lahko dodatne reference obravnava v okviru meril za izbor. |
| 1. Neobičajno nizka ponudba za projektiranje ali izvedbo projekta | * V primeru dvoma v kakovostno in pravočasno izvedbo projekta na račun nizkih cen iz ponudbe naročnik preveri, ali je ponudba neobičajno nizka. * Kadar se izkaže, da je bila izbrana ponudba neobičajno nizka, pri izvedbi projekta, investitor odstopi od izvedbe sklenjene pogodbe oziroma začne potrebne postopke za uveljavitev škode zaradi nepravočasne ali nekakovostne izvedbe projekta na račun prenizkih cen. * Ponudnika, za katerega je naročnik ugotovil, da je podal neobičajno nizko ponudbo, naročnik v skladu s šesto alinejo četrtega odstavka 42. člena Zakona o javnem naročanju (Uradni list RS, št. 12/13 – uradno prečiščeno besedilo in 19/14), upoštevajoč načelo sorazmernosti, izloči iz prihodnjih postopkov javnega naročanja. |
| 1. Finančna zavarovanja pri javnem naročanju | * Pri javnem naročanju se upoštevajo Priporočila Vlade Republike Slovenije z dne 30.10.2013 glede uporabe finančnih zavarovanj pri javnem naročanju in projektih, sofinanciranih s sredstvi EU. |
| 1. Vloga vodje projekta in izvajalca gradbenega nadzora | * Pooblaščeni izvajalec gradbenega nadzora dnevno za posamezen dan vodi evidenco vseh izvajalcev, prisotnih na delovišču, ter izvedenih del (gradbeni dnevnik). * Pooblaščeni izvajalec gradbenega nadzora redno obvešča vodjo projekta o morebitnih časovnih in kakovostnih odstopanjih. * Zagotoviti odgovornost za kakovosten ter neodvisen nadzor in tehnični prevzem, s čimer se omogoči učinkovitejše izvajanje projekta ter obveznosti investitorja in izvajalca. |
| 1. Odgovornost za finančno in časovno izvedbo projekta | * Zagotoviti odgovornost za finančno in časovno izvedbo projektov. * Iz Načrta razvojnih programov izključiti projekte, ki jih glede na omejena finančna sredstva ali druge okoliščine ni mogoče ali ni smiselno izvesti oziroma naj se podatki o teh projektih posodobijo. |
| 1. Revizija izvedene investicije | * Po zaključku projekta naročnik samostojno izvede notranjo revizijo poteka investicije in preveri namensko rabo sredstev, pri čemer preuči zlasti:  1. dokumentacijo, evidentirano kot prejeto pošto, 2. inženirski, finančni, ekonomski in pravni nadzor, 3. dejansko izvedena dela glede na v projektu predvidena dela,   č) izvedbo plačil glede na opravljena dela. |